b"\n_START_ARTICLE_\nCampionat d'escacs d'Esc\xc3\xb2cia\n_START_PARAGRAPH_\nEl Campionat d'escacs d'Esc\xc3\xb2cia \xc3\xa9s organitzat per la Chess Scotland, anteriorment l'Associaci\xc3\xb3 d'Escacs d'Esc\xc3\xb2cia, per determinar el campi\xc3\xb3 nacional d'Esc\xc3\xb2cia. La competici\xc3\xb3 va arrencar el 1884, i avui dia \xc3\xa9s un torneig de nou rondes que es juga en dos caps de setmana i la setmana del mig. Al principi, el campionat era nom\xc3\xa9s per invitaci\xc3\xb3 i nom\xc3\xa9s podria ser guanyat per jugadors que serien escollits per competir internacionalment per Esc\xc3\xb2cia, per\xc3\xb2 alguna vegada algun un jugador titulat d'una altra nacionalitat fou convidat per competir per tal d'aconseguir normes m\xc3\xa9s f\xc3\xa0cilment._NEWLINE_El 2008 el campionat va ser reempla\xc3\xa7at per un obert internacional. El campi\xc3\xb3 escoc\xc3\xa8s fou determinat pel jugador escoc\xc3\xa8s amb m\xc3\xa9s alta puntuaci\xc3\xb3.  El 2009 el torneig es dugu\xc3\xa9 a terme a Edimburg i va atreure nou Grans Mestres. El 2010 l'esdeveniment va tenir lloc a Hamilton (Esc\xc3\xb2cia) i el 2011 retorn\xc3\xa0 a Edimburg. El campionat del 2014 va ser incorporat als Campionats d'escacs de la Commonwealth que tingu\xc3\xa9 lloc a Glasgow.\n_START_SECTION_\nGuanyadors\n_START_PARAGRAPH_\nEls guanyadors notables recents inclouen Ketevan Arakhamia-Grant el 2003 (la primera dona a guanyar el campionat d'Esc\xc3\xb2cia, i Jonathan Rowson, qui esdevenia el primer jugador escoc\xc3\xa8s en obtenir el t\xc3\xadtol de Gran Mestre el 1999, i va fer el doblet escoc\xc3\xa8s/brit\xc3\xa0nic el 2004. El 2013 Roddy McKay va guanyar el t\xc3\xadtol despr\xc3\xa9s de 39 anys del seu primer t\xc3\xadtol el 1974. A continuaci\xc3\xb3 es mostra una llista cronol\xc3\xb2gica desl guanyadors."